
# ΕΛΛΗΝΙΚΗ ΔΗΜΟΚΡΑΤΙΑ

**ΝΟΜΟΣ ΚΕΡΚΥΡΑΣ**

### ΣΥΝΔΕΣΜΟΣ ΚΟΙΝΩΝΙΚΗΣ ΠΡΟΣΤΑΣΙΑΣ

**ΚΑΙ ΑΛΛΗΛΕΓΓΥΗΣ ΚΕΡΚΥΡΑΣ**

**Τηλ.:26610 22989 - 81873εσωτ. 4 Κέρκυρα: 01/06/2020**

**Fax: 26610 81874 Αριθμ.Πρωτ.:2208**

**E-mail:****okppdk@gmail.com**

**ΜΕΛΕΤΗ / ΕΝΔΕΙΚΤΙΚΟΣ ΠΡΟΫΠΟΛΟΓΙΣΜΟΣ**

**ΣΥΝΟΛΙΚΟΣ ΠΡΟΫΠΟΛΟΓΙΣΜΟΣ: 2.416,52€**

**Εκτιμώμενης αξία: 1.948,80€ χωρίς ΦΠΑ**

**Φ.Π.Α. 24% : 467,72 €**

**Θέμα: «Παροχή Υπηρεσιών Ιατρού Εργασίας για τις ανάγκες των δομών του Συνδέσμου Κοινωνικής Προστασίας και Αλληλεγγύης Κέρκυρας 2020-2021».**

Η παρούσα Μελέτη αφορά την παροχή υπηρεσιών Ιατρού Εργασίας για τις ανάγκες των δομών του Ν.Π.Δ.Δ. "ΣΥ.ΚΟΙ.Π.Α." «ΣΥΝΔΕΣΜΟΣ ΚΟΙΝΩΝΙΚΗΣ ΠΡΟΣΤΑΣΙΑΣ ΚΑΙ ΑΛΛΥΛΕΓΓΥΗΣ ΚΕΡΚΥΡΑΣ»

Η προϋπολογισθείσα δαπάνη της υπηρεσίας ανέρχεται σε **2.416,52€** και θα επιβαρύνει τον προϋπολογισμό του Ν.Π.Δ.Δ. "ΣΥ.ΚΟΙ.Π.Α." του οικονομικού έτους 2020 Κ.Α.: 00.6112.02 : "Αμοιβές Ιατρού Εργασίας", 2.416,52€.

**Η διενέργεια τα παρούσας υπηρεσίας θα πραγματοποιηθεί με την διαδικασία της απευθείας ανάθεσης.**

**ΠΕΡΙΕΧΟΜΕΝΑ**

**1.-ΤΕΧΝΙΚΗ ΠΕΡΙΓΡΑΦΗ**

**2.-ΕΝΔΕΙΚΤΙΚΟΣ ΠΡΟΫΠΟΛΟΓΙΣΜΟΣ**

**3.-ΣΥΓΓΡΑΦΗ ΥΠΟΧΡΕΩΣΕΩΝ**

**4.-OIKONOMIKH ΠΡΟΣΦΟΡΑ**

**1. ΤΕΧΝΙΚΗ ΠΕΡΙΓΡΑΦΗ**

Η μελέτη αυτή αφορά την ανάθεση παροχής υπηρεσιών ιατρού εργασίας για ένα έτος, σύμφωνα με τις διατάξεις του Ν. 3850/2010 (ΦΕΚ 84 Α/2-6-2010) περί κύρωσης του Κώδικα νόμων για την υγεία και την ασφάλεια των εργαζομένων στις επιχειρήσεις που απασχολούν πενήντα -50- άτομα και άνω, ο εργοδότης έχει την υποχρέωση να χρησιμοποιεί τις υπηρεσίες ιατρού εργασίας και τεχνικού ασφάλειας.

Η άσκηση παροχής υπηρεσιών των καθηκόντων του Γιατρού Εργασίας θα γίνεται στους χώρους όπου εργάζονται υπάλληλοι του Συνδέσμου Κοινωνικής Προστασίας και Αλληλεγγύης Κέρκυρας και έχουν καθοριστεί από την υπηρεσία.

Ο ιατρός εργασίας υπάγεται απευθείας στη διοίκηση της επιχείρησης.

**ΑΡΜΟΔΙΟΤΗΤΕΣ ΙΑΤΡΟΥ ΕΡΓΑΣΙΑΣ**

 **Συμβουλευτικές αρμοδιότητες :**

1.- Σύμφωνα με το άρθρο 17 του Ν. 3850/2010 ο ιατρός εργασίας παρέχει υποδείξεις και συμβουλές στον εργοδότη, στους εργαζόμενους και στους εκπροσώπους τους, γραπτά ή προφορικά, σχετικά με τα μέτρα που πρέπει να λαμβάνονται για τη σωματική και ψυχική υγεία των εργαζομένων. Τις γραπτές υποδείξεις ο ιατρός εργασίας καταχωρεί στο ειδικό βιβλίο του άρθρου 14 του Ν. 3850/2010. Ο εργοδότης λαμβάνει γνώση ενυπογράφως των υποδείξεων που καταχωρούνται σε αυτό το βιβλίο.

2.- Ειδικότερα ο ιατρός εργασίας συμβουλεύει σε θέματα :

α. Σχεδιασμού, προγραμματισμού, τροποποίησης της παραγωγικής διαδικασίας, κατασκευής και συντήρησης εγκαταστάσεων, σύμφωνα με τους κανόνες υγιεινής και ασφάλειας των εργαζομένων.

β. Λήψης μέτρων προστασίας κατά την εισαγωγή και χρήση υλών και προμήθειας μέσων εξοπλισμού. Προμήθεια εμβολίων και φαρμακευτικού υλικού για τις ανάγκες των εργαζομένων.

γ. Φυσιολογίας και ψυχολογίας της εργασίας, εργονομίας και υγιεινής της εργασίας, της διευθέτησης και διαμόρφωσης των θέσεων και του περιβάλλοντος της εργασίας και της οργάνωσης της παραγωγικής διαδικασίας.

δ. Οργάνωσης υπηρεσίας παροχής πρώτων βοηθειών, οργάνωση φαρμακείων στους χώρους εργασίας.

ε. Αρχικής τοποθέτησης και αλλαγής θέσης εργασίας για λόγους υγείας προσωρινά ή μόνιμα καθώς και ένταξης ή επανένταξης μειονεκτούντων ατόμων στην παραγωγική διαδικασία ακόμη και με υπόδειξη αναμόρφωσης της θέσης εργασίας.

3.- Ο Ιατρός Εργασίας δεν επιτρέπεται να χρησιμοποιείται για να επαληθεύει το δικαιολογημένο ή μη λόγω νόσου απουσίας εργαζομένου.

**Επίβλεψη της υγείας των εργαζομένων**

1.- Σύμφωνα με το άρθρο 18 του Ν. 3850/2010 ο Ιατρός Εργασίας προβαίνει σε ιατρικό έλεγχο των εργαζομένων σχετικό με τη θέση εργασίας τους, μετά την πρόσληψή τους ή την αλλαγή της θέσης εργασίας, καθώς και σε περιοδικό ιατρικό έλεγχο κατά την κρίση του Επιθεωρητή Εργασίας ύστερα από αίτημα της επιτροπής υγιεινής και ασφάλειας των εργαζομένων, όταν τούτο δεν ορίζεται από το νόμο.

Μεριμνά για τη διενέργεια των ιατρικών εξετάσεων και μετρήσεων παραγόντων του εργασιακού περιβάλλοντος σε εφαρμογή των διατάξεων που ισχύουν κάθε φορά.

Εκτιμά την καταλληλότητα των εργαζομένων για τη συγκεκριμένη εργασία, αξιολογεί και καταχωρεί τα αποτελέσματα των εξετάσεων, εκδίδει βεβαίωση των παραπάνω εκτιμήσεων και την κοινοποιεί στον εργοδότη. Το περιεχόμενο της βεβαίωσης πρέπει να εξασφαλίζει το ιατρικό απόρρητο υπέρ του εργαζομένου και μπορεί να ελεγχθεί από τους υγειονομικούς επιθεωρητές του Υπουργείου Εργασίας και Κοινωνικής Ασφάλισης, για την κατοχύρωση του εργαζομένου και του εργοδότη .

2.- Ο ιατρός εργασίας επιβλέπει την εφαρμογή των μέσων προστασίας της υγείας των εργαζομένων και της πρόληψης των ατυχημάτων και για το σκοπό αυτό:

α. Επιθεωρεί τακτικά τις θέσεις εργασίας και αναφέρει οποιαδήποτε παράλειψη, προτείνει μέτρα αντιμετώπισης των παραλείψεων και επιβλέπει την εφαρμογή τους.

β. Επεξηγεί την αναγκαιότητα της σωστής χρήσης των ατομικών μέσων προστασίας.

γ. Ερευνά τις αιτίες των ασθενειών που οφείλονται στην εργασία, αναλύει και αξιολογεί τα αποτελέσματα των ερευνών και προτείνει μέτρα για την πρόληψη των ασθενειών αυτών.

δ. Επιβλέπει τη συμμόρφωση των εργαζομένων στους κανόνες υγιεινής και ασφάλειας των εργαζομένων, ενημερώνει τους εργαζομένους για τους κινδύνους που προέρχονται από την εργασία τους, καθώς και για τους τρόπους πρόληψής τους.

ε. Παρέχει επείγουσα θεραπεία σε περίπτωση ατυχήματος ή αιφνίδιας νόσου. Εκτελεί προγράμματα εμβολιασμού των εργαζομένων.

3.- Ο ιατρός εργασίας έχει υποχρέωση να τηρεί το ιατρικό και επιχειρησιακό απόρρητο.

4.- Ο Ιατρός Εργασίας αναγγέλλει μέσω της επιχείρησης στην Επιθεώρηση Εργασίας ασθένειες των εργαζομένων που οφείλονται στην εργασία.

5.- Ο ιατρός εργασίας πρέπει να ενημερώνεται από τον εργοδότη και τους εργαζομένους για οποιοδήποτε παράγονται στο χώρο εργασίας που έχει επίπτωση στην υγεία.

6.- Η επίβλεψη της υγείας των εργαζομένων δεν μπορεί να συνεπάγεται οικονομική επιβάρυνση για αυτούς και πρέπει να γίνεται κατά τη διάρκεια των ωρών εργασίας τους.

7.- Ο Ιατρός Εργασίας έχει κατά την άσκηση του έργου του ηθική ανεξαρτησία απέναντι στον εργοδότη και τους εργαζομένους. Τυχόν διαφωνία του με τον εργοδότη και τους εργαζόμενους, για θέματα της αρμοδιότητάς του δεν μπορεί να αποτελέσει λόγω καταγγελίας της σύμβασής του. Σε κάθε περίπτωση η απόλυση του ιατρού εργασίας πρέπει να είναι αιτιολογημένη.

8.- Ο ιατρός εργασίας στο πλαίσιο των υποχρεώσεων του και των υποχρεώσεων του εργοδότη σύμφωνα με τις κείμενες ειδικές διατάξεις, εφόσον ο Δήμος δεν διαθέτει την κατάλληλη υποδομή έχει υποχρέωση να παραπέμπει τους εργαζόμενους για συγκεκριμένες συμπληρωματικές εξετάσεις. Οι εξετάσεις διενεργούνται σε ΕΞΥΠΠ ή σε κατάλληλες υπηρεσίες του ιδιωτικού τομέα ή σε προσδιοριζόμενες από τους Υπουργούς Εργασίας και Κοινωνικής Ασφάλισης και Υγείας και Κοινωνικής Αλληλεγγύης αρμόδιες μονάδες των ασφαλιστικών Οργανισμών ή του Εθνικού Συστήματος Υγείας (ΕΣΥ). Στη συνέχεια ο ιατρός λαμβάνει γνώση και αξιολογεί τα αποτελέσματα των παραπάνω εξετάσεων. Οι δαπάνες που προκύπτουν από την εφαρμογή της παραγράφου αυτής βαρύνουν τον εργοδότη. Ο ιατρός εργασίας μεριμνά για τη διεξαγωγή προγραμμάτων εμβολιασμού και τη διενέργεια προληπτικών εξετάσεων για ειδικές ομάδες εργαζομένων.

9.- Για κάθε εργαζόμενο ο ιατρός εργασίας της επιχείρησης τηρεί σχετικό ιατρικό φάκελο. Επιπλέον καθιερώνεται και περιλαμβάνεται στον ιατρικό φάκελο, ατομικό βιβλιάριο επαγγελματικού κινδύνου, όπου αναγράφονται τα αποτελέσματα των ιατρικών και εργαστηριακών εξετάσεων, κάθε φορά που εργαζόμενος υποβάλλεται σε αντίστοιχες εξετάσεις. Δικαιούται να λαμβάνουν γνώση του φακέλου και του ατομικού βιβλιαρίου του εργαζόμενου οι υγειονομικοί επιθεωρητές της αρμόδιας Επιθεώρησης Εργασίας και οι ιατροί του ασφαλιστικού οργανισμού στον οποίο ανήκει ο εργαζόμενος καθώς και ο ίδιος ο εργαζόμενος. Σε κάθε περίπτωση παύσης της σχέσης εργασίας, το βιβλιάριο παραδίδεται στον εργαζόμενο που αφορά.

10.- Απαγορεύεται η απογραφή και η επεξεργασία στο ατομικό βιβλιάριο επαγγελματικού κινδύνου του εργαζομένου, στοιχείων ή δεδομένων άλλων πέραν των αποτελεσμάτων των ιατρικών και εργαστηριακών εξετάσεων στις οποίες αυτός υποβάλλεται κάθε φορά σύμφωνα με τη διάταξη της παρ. 9. Επιπλέον ιατρικά δεδομένα επιτρέπεται να συλλέγουν με επιμέλεια του ίδιου του εργαζομένου προκειμένου να αποτελέσουν αντικείμενο επεξεργασίας, μόνο εφόσον αυτό είναι απολύτως απαραίτητο: α) για την αξιολόγηση της καταλληλότητας για μια συγκεκριμένη θέση ή εργασία, β) για την εκπλήρωση των υποχρεώσεων του εργοδότη για την υγεία και ασφάλεια των εργαζομένων και γ) για τη θεμελίωση δικαιωμάτων του εργαζομένου και αντίστοιχη απόδοση κοινωνικών παροχών.

11.- Όσοι αναγράφουν ή συλλέγουν ή επεξεργάζονται στοιχεία ή δεδομένα κατά παράβαση της παραγράφου 10 τιμωρούνται με τις διοικητικές και ποινικές κυρώσεις που προβλέπονται στις διατάξεις των άρθρων 21 και 22 του Ν. 2472/97 «Προστασία του ατόμου από την επεξεργασία δεδομένων προσωπικού χαρακτήρα (ΦΕΚ 50/Α) αντίστοιχα. Σε περίπτωση πρόκλησης περιουσιακής ή ηθικής βλάβης εφαρμόζεται το άρθρο 23 του Ν. 2472/97.

12.- Με Κοινή απόφαση των Υπουργών Εργασίας και Κοινωνικής Ασφάλισης και Υγείας και Κοινωνικής Αλληλεγγύης που εκδίδεται ύστερα από γνώμη του Σ.Υ.Α.Ε. και δημοσιεύεται στην Εφημερίδα της Κυβερνήσεως, ρυθμίζονται τα ειδικότερα θέματα που αφορούν την τήρηση και το περιεχόμενο του ατομικού βιβλιαρίου επαγγελματικού κινδύνου, τη συλλογή και επεξεργασία επιπλέον δεδομένων με τη συγκατάθεση και επιμέλεια του εργαζομένου, την επιβολή των κυρώσεων της παρ. 11 και κάθε άλλη λεπτομέρεια αναγκαία για την εφαρμογή του άρθρου αυτού.

**Συνεργασία τεχνικού ασφάλειας και ιατρού εργασίας**

 Σύμφωνα με τα άρθρα 11 του Ν.1568/1985 και Ν.3850/2010 ο ιατρός εργασίας συνεργάζεται με τον τεχνικό ασφάλειας ως εξής:

1.- Ο τεχνικός ασφάλειας και ο ιατρός εργασίας υποχρεούται κατά την εκτέλεση του έργου τους να συνεργάζονται πραγματοποιώντας κοινούς ελέγχους των χώρων εργασίας.

2.- Ο τεχνικός ασφάλειας και ο ιατρός εργασίας οφείλουν κατά την εκτέλεση των καθηκόντων τους να συνεργάζονται με την Επιτροπή Υγιεινής και Ασφάλειας Εργασίας (ΕΥΑΕ) ή τον αντιπρόσωπο των εργαζομένων.

3.- Ο τεχνικός ασφάλειας και ο ιατρός εργασίας οφείλουν να παρέχουν συμβουλές σε θέματα υγείας και ασφάλειας των εργαζομένων στα μέλη της Επιτροπής Υγιεινής και Ασφάλειας Εργασίας (ΕΥΑΕ) ή τον αντιπρόσωπο των εργαζομένων και να τους ενημερώνουν για κάθε σημαντικό ζήτημα.

4.- Αν ο εργοδότης διαφωνεί με τις γραπτές υποδείξεις και συμβουλές του ιατρού εργασίας ή του τεχνικού ασφάλειας, οφείλει να αιτιολογεί τις απόψεις του και να τις κοινοποιεί και στην Ε.Υ.Α.Ε. ή στον εκπρόσωπο. Σε περίπτωση διαφωνίας η διαφορά επιλύεται από τον Επιθεωρητή Εργασίας και μόνο.

**2. ΕΝΔΕΙΚΤΙΚΟΣ ΠΡΟΫΠΟΛΟΓΙΣΜΟΣ**

Για την ανάθεση των εργασιών του ιατρού εργασίας και τον καθορισμό των ελαχίστων ωρών εργασίας τους λαμβάνεται υπόψη ο αριθμός των εργαζομένων στον Σύνδεσμο Κοινωνικής Προστασίας και Αλληλεγγύης Κέρκυρας "ΣΥ.ΚΟΙ.Π.Α." και η κατηγορία επικινδυνότητας της εργασίας.

Το Διοικητικό προσωπικό του "ΣΥ.ΚΟΙ.Π.Α." ανήκει στη Γ΄ κατηγορία επικινδυνότητας του άρθρου 10 του Ν. 3850/2010 και οι ετήσιες ώρες του ιατρού εργασίας ανέρχονται για κάθε εργαζόμενο σε 0,4 (άρθρο 21 παρ. 2 περ. 8 του Ν. 3850/2010).

Για τον Σύνδεσμο Κοινωνικής Προστασίας και Αλληλεγγύης Κέρκυρας "ΣΥ.ΚΟΙ.Π.Α." η ανάθεση παροχής υπηρεσιών γιατρού Εργασίας για το προσωπικό θα γίνει ως εξής :

|  |  |  |  |  |  |  |
| --- | --- | --- | --- | --- | --- | --- |
| Εργαζόμενοι | Κατηγορία | Αριθμός Εργαζομένων | Ώρες/Έτος/Εργαζόμενο | Ώρες/ Έτος | Τιμή/ Ώρα | **Σύνολο** |
| Σύνολο εργαζομένων | Γ΄ | 174 | 0,4 | 69,60 | 28,00 € | 1.948,80€ |
|  | **ΣΥΝΟΛΟ** | 174 |  | 69,60 |  | 1.948,80€ |
|  |  |  |  | Φ.Π.Α. 24% |  | 467,72€ |
|  |  |  |  | Τελικό Σύνολο |  | **2.416,52€** |

**3. ΣΥΓΓΡΑΦΗ ΥΠΟΧΡΕΩΣΕΩΝ**

**Άρθρο 1ο**

**Αντικείμενο της μελέτης**

Η παρούσα μελέτη αφορά την ανάθεση της παροχής υπηρεσιών γιατρού εργασίας στον Σύνδεσμο Κοινωνικής Προστασίας και Αλληλεγγύης Κέρκυρας "ΣΥ.ΚΟΙ.Π.Α." για ένα έτος 2020-2021, σύμφωνα με τις διατάξεις του Ν. 3850/2010 (ΦΕΚ 84 Α/2-6-2010) περί κύρωσης του Κώδικα νόμων για την υγεία και την ασφάλεια των εργαζομένων «στις επιχειρήσεις που απασχολούν πενήντα -50- άτομα και άνω, ο εργοδότης έχει την υποχρέωση να χρησιμοποιεί τις υπηρεσίες ιατρού εργασίας και τεχνικού ασφάλειας.

Η επιλογή του αναδόχου, θα γίνει με την διαδικασία της απευθείας ανάθεσης και κριτήριο κατακύρωσης θα είναι η πλέον συμφέρουσα από οικονομική άποψη προσφορά μόνο βάσει τιμής για όσες προσφορές ικανοποιούν τις απαιτήσεις της μελέτης σύμφωνα με τις διατάξεις του Ν.4412/16(ΦΕΚ 147/08.08.2016 τεύχος Α’) Δημόσιες Συμβάσεις Εργων, Προμηθειών και Υπηρεσιών ( προσαρμογή στις Οδηγίες 2014/24/ΕΕ και 2014/25/ΕΕ ).

**Άρθρο 2ο**

**Ισχύουσες διατάξεις**

Η διενέργεια και η εκτέλεση της προμήθειας διέπεται από τις διατάξεις:

1.- Του Ν.3463/ΦΕΚ 114 Α’/8-6-2006 «Κύρωση του Κώδικα Δήμων και Κοινοτήτων»

2.- Του Ν.3852/ΦΕΚ 87 Α’/7-6-2010 «Νέα αρχιτεκτονική της αυτοδιοίκησης και της αποκεντρωμένης διοίκησης - Πρόγραμμα Καλλικράτης»

3.- Του N.3861/ΦΕΚ 112 Α’/13-7-2010 «Ενίσχυση της διαφάνειας με την υποχρεωτική ανάρτηση νόμων και πράξεων των κυβερνητικών, διοικητικών και αυτοδιοικητικών οργάνων στο διαδίκτυο «Πρόγραμμα Διαύγεια» και άλλες διατάξεις»

4.- Της με αριθμό 1450/550/10-2-1982 Υπουργικής Απόφασης

5.- Του Ν.4071/12 (ΦΕΚ 85/11.04.2012 τεύχος Α’): Ρυθμίσεις για την τοπική ανάπτυξη, την αυτοδιοίκηση και την αποκεντρωμένη διοίκηση Ενσωμάτωση Οδηγίας 2009/50/ΕΚ.

6.- Του Ν.4013/2011 (ΦΕΚ 204 Α/15-9-2011) «Σύσταση ενιαίας Ανεξάρτητης Αρχής Δημοσίων Συμβάσεων και Κεντρικού Ηλεκτρονικού Μητρώου Δημοσίων Συμβάσεων»

7.- Του Ν.4152/13, ΦΕΚ-107 Α/9-5-13 Άρθρο 1 παρ. Ζ - ΙΣΧΥΣ ΑΠΟ 16-3-2013 «Προσαρμογή της Ελληνικής Νομοθεσίας στην Οδηγία 2011/7 της 16ης Φεβρουαρίου 2011 για την καταπολέμηση των καθυστερήσεων πληρωμών στις εμπορικές συναλλαγές»

8.- Του Άρθρου 4 της [Πράξης Νομοθ. Περιεχομένου (ΦΕΚ 240/12.12.2012 τεύχος Α’)](http://www.dimosnet.gr/index.php?MDL=pages&Branch=N_N0000000002_N0000000020_N0000002071_N0000016412_N0000018882) «Ρύθμιση ζητημάτων κατεπείγοντος χαρακτήρα του υπουργείου Εσωτερικών- Προμήθειες ΟΤΑ α΄ και β΄ βαθμού».

9.- Του Ν.4257/14 (ΦΕΚ 93 Α/14-04-2014) «Επείγουσες ρυθμίσεις αρμοδιότητας Υπουργείου Εσωτερικών», άρθρα 63 & 66.

10.- Του Ν.4250/2014 (ΦΕΚ 74 /A’/26-3-2014) «Διοικητικές Απλουστεύσεις-Καταργήσεις, Συγχωνεύσεις Νομικών Προσώπων και Υπηρεσιών του Δημοσίου Τομέα- Τροποποίηση Διατάξεων του π. δ. 318/1992 (Α’ 161) και λοιπές ρυθμίσεις».

11.- Του N.4254/2014 (ΦΕΚ 85 Α/07-04-2014) υποπαράγραφος ΣΤ.20 «Εφαρμογή ΕΣΗΔΗΣ»

12.- Του Ν4412/16 (ΦΕΚ 147/08-08-2016 τεύχος Α) Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ΕΕ και 2014/25/ΕΕ).

13.- Τις διατάξεις του Ν.1568/85(ΦΕΚ 177/18-10-1985 Τ.Α΄) περί υγιεινής και ασφάλειας των εργαζομένων.

14.- Το άρθρο 83 του Ν.2362/1995 (ΦΕΚ 247Α)

15.- Το Π.Δ 17/1996 (ΦΕΚ 11/Α/18-1-1996 Τ.Α΄) το οποίο τροποποιήθηκε με το ΠΔ 159/99 (ΦΕΚ 157/Α/3-8-1999) περί μέτρων για τη βελτίωση της Ασφάλειας και της υγείας των εργαζομένων κατά την εργασία σε συμμόρφωση με τις οδηγίες 89/391/ΕΟΚ και 91/383/ΕΟΚ (11/Α) και του ΠΔ 70α/88 «Προστασία των εργαζομένων που εκτίθενται σε αμίαντο κατά την εργασία» (31/Α) όπως αυτό τροποποιήθηκε με το ΠΔ 175/97 (150/Α).

16.- Το Π.Δ 294/1988 (ΦΕΚ 138/21-6-1988 Τ.Α΄) περί ελάχιστου χρόνου απασχόλησης τεχνικού ασφάλειας και ιατρού εργασίας, επίπεδο γνώσεων και ειδικότητα τεχνικού ασφάλειας για τις επιχειρήσεις, εκμεταλλεύσεις και εργασίες του άρθρου 1 παρ. 1 του Ν. 1568/85 «Υγιεινή και Ασφάλεια των εργαζομένων».

17.- Την Υπουργική Απόφαση 88555/3293/1988 (ΦΕΚ 721/Β/4-10-1988) περί υγιεινής και ασφάλειας του προσωπικού του Δημοσίου, ΝΠΔΔ και των ΟΤΑ η οποία κυρώθηκε με το άρθρο 39 του Ν.1836/89(ΦΕΚ 79/Α/14-3-1989) περί προώθησης της απασχόλησης και της επαγγελματικής κατάρτισης και άλλες διατάξεις

18. Το Π.Δ 95/1999(ΦΕΚ 102/Α/26-5-1999) περί όρων ίδρυσης και λειτουργίας υπηρεσιών προστασίας και πρόληψης

19.- Το άρθρο 209 του Ν.3463/06 όπως τροποποιήθηκε και ισχύει

20.- Την παρ.13 του άρθρου 20 του Ν.3731/08 (ΦΕΚ 263/Α/23-12-2008)

21.- Το άρθρο 83 του Ν.2362/1995 (ΦΕΚ 247Α)

22.- Την ΚΥΑ με αρ.Υ7α/Γ.Π.οικ.112498/18-8-2009 περί ιατρών εργασίας – όρων και προϋποθέσεων για την απόκτηση της ειδικότητας της ιατρικής της εργασίας από ιατρούς άλλων ειδικοτήτων.

23.- Τις διατάξεις του Ν. 3850/2010 «Κύρωση του Κώδικα νόμων για την υγεία και την ασφάλεια των εργαζομένων» (ΦΕΚ84/2010).

24.- [Ν. 1568/1985 (ΦΕΚ 177/Α/85)](http://dimosnet.gr/blog/law_category/n-_1568__1985_fek_177__85_teyxos_a_ygieinh_kai_asfaleia_twn_ergazomenwn/) "Υγιεινή και ασφάλεια των εργαζομένων"

25.- [Π.Δ. 159/1999 (ΦΕΚ 157/Α/3-8-99)](http://dimosnet.gr/blog/laws/%CF%80-%CE%B4-15999-%CF%86%CE%B5%CE%BA-1571999-%CF%84%CE%B5%CF%8D%CF%87%CE%BF%CF%82-%CE%B1/) "Μέτρα για την βελτίωση της ασφάλειας και της υγείας των εργαζομένων κλπ (τροποποίηση Π.Δ. 17/96)"

26.- [Ν. 3144/2003 (ΦΕΚ 111/Α/8-5-2003)](http://dimosnet.gr/blog/law_category/n-_3144__03_fek_111__8-5-03_teyxos_a_koinwnikos_dialogos_gia_thn_prow8hsh_ths_apasxolhshs_kai_thn_koinwnikh_prostasia_kai_alles_diata3eis/) «Κοινωνικός διάλογος για την προώθηση της απασχόλησης και την κοινωνική προστασία και άλλες διατάξεις»

27.- [Υ.Α. 130134/2007(ΦΕΚ 1369/Β΄/2.8.2007)](http://dimosnet.gr/wp-content/uploads/2017/07/2/99195_2007-kya-130134-fek-1369-b-ok.doc) Όροι παροχής υπηρεσιών και χρονικά όρια υποχρεωτικής απασχόλησης του τεχνικού ασφάλειας κατά την εκτέλεση ναυπηγοεπισκευαστικών εργασιών

28.- [Εγγ. ΥΠΕΣ 69521/07 (+68916)/2008](http://dimosnet.gr/blog/laws/%CF%85%CF%80%CE%B5%CF%83-6952107-6891621-01-2008/)

29.- [Υπ. Εργασίας & Κοιν. Ασφαλ.130297/15.7.96](http://dimosnet.gr/wp-content/uploads/2017/07/2/13631_1996-yp-erg-koin-asf-130297-96-ok.doc): «Εγκύκλιος εφαρμογής ΠΔ 17/1996 "Μέτρα για την βελτίωση της ασφάλειας και της υγείας των εργαζομένων κατά την εργασία σε συμμόρφωση με τις οδηγίες 89/391/EOK και 91/383/EOK»

30.- [ΥΠ.ΕΣ.Δ.Α. οικ.17707/19.05.2016](http://dimosnet.gr/blog/laws/%CF%85%CF%80-%CE%B5%CF%83-%CE%B4-%CE%B1-%CE%BF%CE%B9%CE%BA-1770719-05-2016/) Καταγραφή ιατρών εργασίας και τεχνικών ασφαλείας

31.- Το άρθρο 12 παρ. 10 του Ν. 4071/2012.

Καθώς και τα όσα ειδικά ορίζονται στις διατάξεις του άρθρου 27 του Ν. 4304/2014 (ΦΕΚ 234/2014 τ. Α΄) προαγωγής της υγείας και ασφάλειας των εργαζομένων κατά την εργασία.

**Άρθρο 3ο**

 **Ορισμοί - Σειρά ισχύος τευχών**

Οι ακόλουθοι όροι θα έχουν, πλην της περιπτώσεως που τα συμφραζόμενα απαιτούν διαφορετικά, τις έννοιες που τους αποδίδονται στη συνέχεια:

Αναθέτουσα Αρχή είναι ο Σύνδεσμος Κοινωνικής Προστασίας και Αλληλεγγύης Κέρκυρας "ΣΥ.ΚΟΙ.Π.Α."

«Δημόσιες συμβάσεις» και «συμβάσεις έργων, υπηρεσιών και προμηθειών» νοούνται οι συμβάσεις εξ επαχθούς αιτίας οι οποίες συνάπτονται γραπτώς μεταξύ ενός ή περισσότερων οικονομικών φορέων και μιας ή ενός ή περισσότερων αναθετουσών αρχών/ αναθετόντων φορέων, αντίστοιχα, και έχουν ως αντικείμενο την εκτέλεση έργων, την προμήθεια αγαθών ή την παροχή υπηρεσιών

«Οικονομικός φορέας» νοείται κάθε φυσικό ή νομικό πρόσωπο ή δημόσιος φορέας ή ένωση αυτών των προσώπων ή/και φορέων, συμπεριλαμβανομένων των προσωρινών συμπράξεων επιχειρήσεων, που προσφέρει στην εκτέλεση εργασιών ή παροχή υπηρεσιών.

«Προσφέρων» νοείται οικονομικός φορέας που έχει υποβάλει προσφορά.

«Υποψήφιος» νοείται οικονομικός φορέας που έχει ζητήσει να του αποσταλεί ή έχει λάβει πρόσκληση συμμετοχής στην παρούσα διαδικασία ανάθεσης.

«Απευθείας ανάθεση» νοείται η διαδικασία ανάθεσης χωρίς εκ των προτέρων δημοσιότητα, στο πλαίσιο της οποίας οι αναθέτουσες αρχές/αναθέτοντες φορείς αναθέτουν στον οικονομικό φορέα της επιλογής τους, κατόπιν έρευνας αγοράς και διαβούλευσης με έναν ή περισσότερους οικονομικούς φορείς, σύμφωνα με τα οριζόμενα στα άρθρα 118 και 328 του Ν4412/2016

«Κεντρικό Ηλεκτρονικό Μητρώο Δημοσίων Συμβάσεων (ΚΗΜΔΗΣ)» νοείται το πληροφοριακό σύστημα, που αποτελεί μέρος του Ε.Σ.Η.Δ.Η.Σ. και έχει ως σκοπό τη συλλογή, επεξεργασία και δημοσιοποίηση στοιχείων που αφορούν στις δημόσιες συμβάσεις και στις συμβάσεις, κατά την έννοια της διάταξης της περίπτωσης 5 της παρούσας παραγράφου, σύμφωνα με το άρθρο 11 του ν. 4013/2011 (A΄ 204) και το άρθρο 38.

«Συμφωνητικό» νοείται η γραπτή συμφωνία μεταξύ της αναθέτουσας αρχής/αναθέτοντος φορέα ή της ΚΑΑ και του αναδόχου, αναπόσπαστο τμήμα της οποίας αποτελούν όλα τα σχετικά έγγραφα της σύμβασης, η προσφορά του αναδόχου, καθώς και οι πάσης φύσεως τροποποιήσεις της συμφωνίας αυτής

«Ανάδοχος» ή «πάροχος υπηρεσιών» νοείται ο οικονομικός φορέας στον οποίο έχει ανατεθεί με δημόσια σύμβαση ή σύμβαση, κατά την έννοια της διάταξης της περίπτωσης 5 της παρούσας παραγράφου.

**Άρθρο 4ο**

**Προσόντα ιατρού εργασίας**:

Ο ιατρός εργασίας πρέπει να κατέχει και να ασκεί την ειδικότητα της ιατρικής της εργασίας, όπως πιστοποιείται από τον οικείο ιατρικό σύλλογο (Θα πρέπει να προσκομιστεί τίτλος ειδικότητας και πιστοποίησης από τον ιατρικό σύλλογο. Ο όρος αυτός είναι υποχρεωτικός με ποινή αποκλεισμού).

Κατ’ εξαίρεση, τα καθήκοντα του ιατρού εργασίας, όπως αυτά προβλέπονται στον παρόντα κώδικα, έχουν δικαίωμα να ασκούν:

α) Οι ιατροί χωρίς ειδικότητα, οι οποίοι στις 15.5.2009 είχαν συμβάσεις παροχής υπηρεσιών ιατρού εργασίας με επιχειρήσεις και αποδεικνύουν την άσκηση των καθηκόντων αυτών συνεχώς επί επτά τουλάχιστον έτη.

β) Οι ιατροί οι οποίοι στις 15.5.2009 εκτελούσαν καθήκοντα ιατρού εργασίας χωρίς να κατέχουν ή να ασκούν τον τίτλο της ειδικότητας της ιατρικής της εργασίας, αλλά τίτλο άλλης ειδικότητας.

Οι ιατροί των παραγράφων α) και β) μπορούν να ασκούν καθήκοντα ιατρού εργασίας μόνο στην περιφέρεια του Ιατρικού Συλλόγου Κερκύρας και εφόσον λάβουν βεβαίωση του συλλόγου αυτού ότι δεν υπάρχει ή δεν είναι διαθέσιμος ιατρός με την ειδικότητα της Ιατρικής της Εργασίας στην περιφέρεια αυτή (Θα πρέπει να προσκομίσουν δικαιολογητικά που να αποδεικνύουν ότι μπορούν να εκτελούν καθήκοντα ιατρού εργασίας καθώς και την αναφερόμενη βεβαίωση του οικείου ιατρικού συλλόγου. Ο όρος αυτός είναι υποχρεωτικός με ποινή αποκλεισμού).

Ως βοηθητικό προσωπικό του ιατρού εργασίας, σύμφωνα με την παράγραφο 5 του άρθρου 16, του Ν. 3850/2010, μπορούν να παρέχουν υπηρεσίες, επισκέπτριες αδελφές και επισκέπτες αδελφοί, πτυχιούχοι σχολών τετραετούς φοίτησης της ημεδαπής ή ισότιμων της αλλοδαπής ή αδελφές νοσοκόμες και αδελφοί νοσοκόμοι, πτυχιούχοι σχολών μονοετούς φοίτησης της ημεδαπής ή ισότιμων της αλλοδαπής.

**Άρθρο 5ο**

**Στοιχεία και δικαιολογητικά συμμετοχής**

ΠΕΡΙΕΧΟΜΕΝΟ ΦΑΚΕΛΛΟΥ

ΕΓΓΥΗΣΗ ΣΥΜΜΕΤΟΧΗΣ

Δεν απαιτείται σύμφωνα με το άρθρο 72 του Ν 4412/2016

**ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ – ΦΑΚΕΛΟ ΣΥΜΜΕΤΟΧΗΣ ΠΟΥ ΘΑ ΠΕΡΙΕΧΕΙ ΤΑ ΚΑΤΩΘΙ:**

Οι Προσφέροντες οφείλουν να καταθέσουν επί ποινή αποκλεισμού τα παρακάτω:

**1.-Απόσπασμα ποινικού μητρώου**, έκδοσης τουλάχιστον του τελευταίου τριμήνου, από το οποίο προκύπτει ότι δεν έχουν καταδικασθεί για αδίκημα σχετικό με την άσκηση της επαγγελματικής τους δραστηριότητας.

**2.-Υπεύθυνη δήλωση του Ν. 1599/1986,** στην οποία θα δηλώνει όλους τους οργανισμούς κοινωνικής ασφάλισης στους οποίους οφείλει να καταβάλλει εισφορές.

**3.-Πιστοποιητικά ασφαλιστικής ενημερότητας**.

**4.-Φορολογική ενημερότητα** για συμμετοχή σε διαδικασία ανάθεσης που να προκύπτει ότι είναι ενήμεροι ως προς τις φορολογικές τους υποχρεώσεις και χρειάζεται να είναι σε ισχύ.

**5.-Βεβαίωση ιατρικού συλλόγου.**

**6.-Ο ιατρός εργασίας πρέπει να κατέχει και να ασκεί την ειδικότητα της ιατρικής εργασίας, όπως πιστοποιείται από τον οικείο ιατρικό σύλλογο**. (Ο όρος αυτός είναι υποχρεωτικός με ποινή αποκλεισμού).

**7.-Κατ’ εξαίρεση, τα καθήκοντα του ιατρού εργασίας, όπως αυτά προβλέπονται στον παρόντα κώδικα, έχουν δικαίωμα να ασκούν:**

α) Οι ιατροί χωρίς ειδικότητα, οι οποίοι στις 15.5.2009 είχαν συμβάσεις παροχής υπηρεσιών ιατρού εργασίας με επιχειρήσεις και αποδεικνύουν την άσκηση των καθηκόντων αυτών συνεχώς επί επτά τουλάχιστον έτη.

β) Οι ιατροί οι οποίοι στις 15.5.2009 εκτελούσαν καθήκοντα ιατρού εργασίας χωρίς να κατέχουν ή να ασκούν τον τίτλο της ειδικότητας της ιατρικής εργασίας, αλλά τίτλο άλλης ειδικότητας.

Οι ιατροί των ανωτέρω παραγράφων α) και β) μπορούν να ασκούν καθήκοντα ιατρού εργασίας μόνο στην περιφέρεια του ιατρικού συλλόγου Κερκύρας. Το δικαίωμα αυτό πιστοποιείται με σχετική βεβαίωση του ιατρικού συλλόγου Κέρκυρας.

(Ο όρος αυτός είναι υποχρεωτικός με ποινή αποκλεισμού).

**8.-Υπεύθυνη δήλωση του Ν. 1599/1986** στην οποία θα δηλώνεται ότι:

α-Η προσφορά τους ισχύει για τρεις (3) μήνες από την ημέρα υποβολής της. Προσφορά που ορίζει χρόνο ισχύος μικρότερο του παραπάνω αναφερομένου απορρίπτεται ως απαράδεκτη.

β.-Δεν έχουν αποκλεισθεί από άλλους διαγωνισμούς του Δημοσίου, προκειμένου δε για επιχειρήσεις του εξωτερικού απαιτείται δήλωση ότι δεν έχουν αποκλειστεί από αντίστοιχη Αρχή.

γ.-Η προσφορά συντάχθηκε σύμφωνα με τους όρους και τις προδιαγραφές της παρούσας μελέτης την οποία έλαβαν γνώση και αποδέχονται ανεπιφύλακτα τους όρους της.

δ.-Τα υποβαλλόμενα στοιχεία είναι αληθή.

ε.-Παραιτούνται από κάθε δικαίωμα αποζημίωσής τους σχετικό με οποιαδήποτε απόφαση της Αναθέτουσας Αρχής για αναβολή ή ακύρωση της διαδικασίας απευθείας ανάθεσης.

Σημειώνεται ότι σε όλες τις Υπεύθυνες Δηλώσεις του Ν.1599/86 που ζητούνται στα δικαιολογητικά της παρούσας θα πρέπει να δηλώνεται ρητά ότι τα γραφόμενα στην Υπεύθυνη Δήλωση ισχύουν μέχρι και την ημέρα υποβολής της προσφοράς (Άρθρο 3, παρ. β2 του Ν 4250/2013).

**Άρθρο 6ο**

**Χρόνος - Τόπος εκτέλεσης εργασιών**

Ο χρόνος απασχόλησης της παροχής υπηρεσιών ιατρού εργασίας θα είναι για διάστημα 12 μηνών από την υπογραφή της σύμβασης.

Ο ιατρός εργασίας θα επισκέπτεται τους εργαζόμενους στους χώρους εργασίας σε όλα τα κτίρια του Συνδέσμου Κοινωνικής Προστασίας και Αλληλεγγύης Κέρκυρας "ΣΥ.ΚΟΙ.Π.Α." και η συχνότητα των επισκέψεων και το ωρολόγιο πρόγραμμα θα καταρτιστούν με την υπογραφή της σύμβασης και θα υποβληθούν στην αρμόδια υπηρεσία.

**Άρθρο 7ο**

**Υποχρεώσεις του αναδόχου**

Ο ανάδοχος είναι υποχρεωμένος να παράσχει τις υπηρεσίες που αναγράφονται αναλυτικά στη συγκεκριμένη μελέτη και σύμφωνα με την κείμενη νομοθεσία.

**Άρθρο 8ο**

**Παραλαβή εργασιών**

Η παραλαβή εργασιών γίνεται από την τριμελή Επιτροπή Παραλαβής με βάση το βιβλίο γραπτών υποδείξεων του ιατρού εργασίας.

Στο βιβλίο αυτό καταγράφεται η υλοποίηση του Προγράμματος επισκέψεων στους χώρους εργασίας και αναφέρονται οι γραπτές υποδείξεις του ιατρού εργασίας για την υγιεινή και την ασφάλεια των εργαζομένων για τα οποία λαμβάνει γνώση η Πρόεδρος.

**Άρθρο 9ο**

**Αναθεώρηση τιμών**

Οι τιμές δεν υπόκεινται σε καμία αναθεώρηση για οποιονδήποτε λόγο ή αιτία , αλλά παραμένουν σταθερές και αμετάβλητες.

Στο ποσό της αμοιβής συμπεριλαμβάνονται οι βαρύνοντες τον ανάδοχο φόροι και βάρη. Η αμοιβή δεν υπόκειται σε καμία αναθεώρηση για οποιαδήποτε λόγο και αιτία και παραμένει σταθερή και αμετάβλητη καθ’ όλη την διάρκεια της σύμβασης.

**Άρθρο 10ο**

**Χρηματοδότηση - Τρόπος πληρωμής**

Για την παροχή των παραπάνω υπηρεσιών έχει προβλεφθεί πίστωση ποσού 2.416,52€ στον προϋπολογισμό του Συνδέσμου Κοινωνικής Προστασίας και Αλληλεγγύης Κέρκυρας "ΣΥ.ΚΟΙ.Π.Α." του έτους 2020 στον Κ.Α. 10.6112.02 με τίτλο «Παροχή υπηρεσιών ιατρού εργασίας (για το έτος 2020)».

Η αμοιβή δύναται να καταβληθεί συνολικά με τη λήξη της σύμβασης είτε τμηματικά αφού προσκομιστούν στον Σύνδεσμο Κοινωνικής Προστασίας και Αλληλεγγύης Κέρκυρας "ΣΥ.ΚΟΙ.Π.Α." από τον ανάδοχο τα νόμιμα παραστατικά και δικαιολογητικά που προβλέπονται από τις διατάξεις του άρθρου 200 παρ. 4 του ν. 4412/2016, καθώς και κάθε άλλου δικαιολογητικού που τυχόν ήθελε ζητηθεί από τις αρμόδιες υπηρεσίες που διενεργούν τον έλεγχο και την πληρωμή.

(Οι γιατροί εργασίας απαλλάσσονται του ΦΠΑ (ΠΟΛ1168/1125529/8239/989/Β0014/16-12-2008 & αρ.297/2008 Γνωμοδότηση του Ν.Σ.Κ)

**Άρθρο 11ο**

**Φόροι, τέλη, κρατήσεις**

Ο ανάδοχος σύμφωνα με τις ισχύουσες διατάξεις βαρύνεται με όλους ανεξαιρέτως τους φόρους, τέλη και εισφορές, υπέρ του Δημοσίου, Δήμων και Κοινοτήτων ή τρίτων που ισχύουν σύμφωνα με την κείμενη νομοθεσία.

**Άρθρο 12ο**

**Επίλυση διαφορών**

Η Σύμβαση διέπεται από το Ελληνικό Δίκαιο.

Σε περίπτωση διαφορών που ενδεχομένως προκύψουν σχετικά με την ερμηνεία ή την εκτέλεση ή την εφαρμογή της Σύμβασης ή εξ αφορμής της, η Αναθέτουσα Αρχή και ο Ανάδοχος καταβάλλουν κάθε προσπάθεια για τη φιλική επίλυσή τους, σύμφωνα με τους κανόνες της καλής πίστης και των χρηστών συναλλακτικών ηθών. Για κάθε διαφορά που δεν είναι δυνατό να επιλυθεί σύμφωνα με τα παραπάνω οριζόμενα, αρμόδια θα είναι τα δικαστήρια που εδρεύουν στην Κέρκυρα.

Το σύνολο του προσωπικού κατά την ημερομηνία υπογραφής της σύμβασης μπορεί να διαφοροποιηθεί σε σχέση με τα ανωτέρω αναλόγως των αποχωρήσεων του προσωπικού (συνταξιοδοτήσεις, μετατάξεις κλπ) αλλά και των προσλήψεων που πρόκειται να πραγματοποιηθούν.

**4. ΟΙΚΟΝΟΜΙΚΗ ΠΡΟΣΦΟΡΑ**

|  |  |  |  |  |  |  |
| --- | --- | --- | --- | --- | --- | --- |
| Εργαζόμενοι | Κατηγορία | Αριθμός Εργαζομένων | Ώρες/Έτος/Εργαζόμενο | Ώρες/ Έτος | Τιμή/ Ώρα | **Σύνολο** |
| Σύνολο εργαζομένων | Γ΄ | 174 | 0,4 | 69,60 |  |  |
|  | **ΣΥΝΟΛΟ** | 174 |  | 69,60 |  |  |
|  |  |  |  | Φ.Π.Α. 24% |  |  |
|  |  |  |  | Τελικό Σύνολο |  |  |

 Ο Συντάξας Θεωρήθηκε

 Θόδωρος Μεταλληνός Μαρία Κυπριώτη